|  |  |
| --- | --- |
| IZVJEŠTAJ O SPROVEDENOJ ANALIZI UTICAJA PROPISA | |
| PREDLAGAČ PROPISA  OBRAĐIVAČ | **Predsjednik Opštine Tivat**  **Sekretarijat za privredu** |
| NAZIV PROPISA | **Predlog Programa za podršku razvoja zanatstva u opštini Tivat za period od 2025. do 2028. godine** |
| 1. Definisanje problema   * Da li je propis posljedica zahtjeva (propisa) na državnom nivou? * Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji? * Da li lokalna samouprava može odstupati od odredbi propisa na državnom nivou i u kojoj mjeri? * Da li je riječ o sopstvenim nadležnostima ili prenesenom, odnosno povjerenom poslu lokalne samouprave? * Koje probleme treba da riješi predloženi akt? * Dali problem ima rodnu dimenziju? (ima posebni uticaj na žene) * Kojisu uzroci problema? * Koje su posljedice problema? * Koji su subjekti oštećeni, na koji način i u kojoj mjeri?(žene-muškarci) * Kako bi problem evoluirao bez promjene propisa (“status quo” opcija)? | |
| Članom 27, stav 1 tačka 6 Zakona o lokalnoj samoupravi („Službeni list CG“, br. 002/18, 034/19, 038/20, 050/22 i 084/22) odnosno članom 14, stav 1, alineja 6 Statuta Opštine Tivat (“Službeni list CG – opštinski propisi”, br. 24/18 i 09/20) propisano je da Opština u skladu sa zakonom i drugim propisima uređuje i obezbjeđuje uslove razvoja preduzetništva.  Takođe, lokalni strateški planovi: Strateški plan razvoja opštine Tivat 2024 – 2029, u okviru prioriteta 4.2 Kreiranje povoljnog investicionog ambijenta predviđa pružanje dodatne podrške zanatima.  Strategija razvoja mikro, malih i srednjih preduzeća u Tivtu sa razvojem Biznis info centra do 2029. godine, oslanjajući se na osnovne smjernice iz Strateškog plana razvoja opštine Tivat 2024 – 2029 prepoznaje i ističe značaj i potencijale zanata, dok je akcionim planom ovog strateškog dokumenta planirano uvođenje budžetske linije za promociju zanatstva.  Propis nema uticaja na rodnu dimenziju.  „Status quo“ je razmatran, ali je zaključeno da bi bez donošenja ovog Programa zanatska djelatnost ostala uskraćena za finansijsku podršku kojom se omogućava podsticanje i razvoj zanatske djelatnosti u Tivtu. | |
| 2. Ciljevi   * Koji ciljevi se postižu predloženim propisom? * Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?) | |
| Cilj Programa je aktivacija i promocija zanata kroz pružanje finansijske podrške preduzetnicima i privrednim društvima koja obavljaju zanatsku djelatnost, kroz pružanje olakšica zanabavku opreme i alata namijenjenih isključivo za obavljanje zanatske djelatnosti, za organizaciju i učestvovanje na domaćim sajmovima i manifestacijama i drugog vida promocije, specifične obuke i edukacije.  Specifični ciljevi se odnose na: razvoj društvene svijesti o značaju zanatstva; unapređenje znanja, vještina i kompetencija zanatlija, povećanje broja zanatlija; povećanje konkurentnosti postojećih zanatlija;unapređenje poslovnog ambijenta i turističke ponude, promovišući Tivat kao nautičku destinaciju; motivaciju mladih i nezaposlenih kako bi se pronašli u svojoj izvrsnosti, kreativnosti i finansijskoj nezavisnosti, kroz zanatstvo;promociju i podsticaj očuvanja kulture i tradicije.  Cilj nema uticaja na rodnu dimenziju. | |
| 3. Opcije   * Zašto je propis neophodan? - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju?(koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?) | |
| „Status quo“ je razmatran, ali je zaključeno da bi bez donošenja ovog Programa zanatska djelatnost ostala uskraćena za finansijsku podršku kojom se omogućava podsticanje i razvoj zanatske djelatnosti u Tivtu. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne I indirektne?) * Kojet troškove ili uštedeće primjena propisa izazvati građanima i privredi (naročito malim i srednjim preduzećima)? * Da li pozitivne posljedice donošenja propisa opravdavaju troškove koje će on stvoriti? * Da li se propisom podržava stvaranje novih privrednih subjekata na tržištu i tržišna konkurencija? * Uključiti procjenu administrativnih opterećenja i biznis barijera. | |
| * Primjena ovog Programa će pozitivno uticati na lokalnu zanatsku djelatnost kroz tri vida finansijske podrške: nabavka opreme i alata namijenjenih isključivo za obavljanje zanatske djelatnosti; * Učešće na domaćim sajmovima i manifestacijama, troškovi organizacije domaćih sajmova i druge aktivnostu u cilju promocije (promotivni materijali I sl.); * Specifične obuke i edukacije   Ovim Programom se stimuliše pokretanje novih privrednih subjekata na tržištu i jačanje postojećih. | |
| 5.Procjena fiskalnog uticaja   * Da li propis utiče na visinu prihoda ili troškova lokalne samouprave? * Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu? * Da li će se implementacijom propisa ostvariti prihod za lokalne samouprave odnosno za budžet Crne Gore? * Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?) | |
| Predmetni Program će uticati na budžetska izdvajanja Opštine Tivat, na način što će se formirati posebna budžetska linija za podršku zanatstvu u skladu sa realnim mogućnostima Opštine u fiskalnoj godini. Povratno, ovaj vid podrške će imati pozitivan uticaj na budžet Opštine kroz poreze i doprinose koje kroz svoje redovno poslovanje zanatlije uplaćuju u budžet Opštine, odnosno Države.  Primjena ovog propisa ne može biti uzrok neravnopravnosti između muškaraca i žena. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Da li su predstavnice ženskih udruženja i ranjivih grupa bile uključene u konsultacije? * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Za izradu ovog Programa nije korišćena eksterna ekspertska podrška. | |
| 7. Monitoring i evaluacija   * Koje su potencijalne prepreke za implementaciju propisa? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Ne postoje prepreke za implementaciju Programa.  Za sprovođenje i kontrolu ovog Programa zadužena je Komisija za raspodjelu sredstava, a Programom je precizno definisan čitav proces od raspisivanja javnog poziva, utvrđivanja provjere podnijetih zahtjeva, monitoringa i izvještavanja. | |

|  |  |
| --- | --- |
| **Datum i mjesto**  Tivat, 19.06.2025. godine | **PREDSJEDNIK OPŠTINE**  Željko Komnenović |
|  |  |